ai4bharat/Pralekha huggingface dataset:
விவசாயத்துறை அமைச்சகம்
தோட்டக்கலை குழு மேம்பாட்டுத் திட்டத்தின் மூலம் விவசாயிகள் பயன் அடைவார்கள்: மத்திய வேளாண் அமைச்சர் திரு.நரேந்திர சிங் தோமர்
மத்திய வேளாண் மற்றும் விவசாயிகள் நலத்துறை அமைச்சகம் தோட்டக்கலை குழு மேம்பாட்டுத் திட்டத்தை  தயாரித்துள்ளது. இந்த திட்டத்தை முறையாக அமல்படுத்துவது தொடர்பான கூட்டம் வேளாண் அமைச்சர் திரு.நரேந்திர சிங் தோமர் தலைமையில் நடைபெற்றது. இணையமைச்சர் திரு.கைலாஷ் சௌத்ரி இக்கூட்டத்தில் காணொலி வாயிலாக பங்கேற்றார். கூட்டத்தில் பேசிய அமைச்சர் திரு.நரேந்திர சிங் தோமர், நாட்டில் வேளாண் துறையை மேம்படுத்தி, விளைப்பொருட்களுக்கு நியாயமான விலை கிடைப்பதன் மூலம் விவசாயிகளின் வருவாயை பெருக்க வேண்டும் என்பதே அரசின் முக்கிய நோக்கம் என்று அதிகாரிகளிடம் தெரிவித்தார். எனவே, எந்தவொரு திட்டத்தின் மைய நோக்கமும் விவசாயிகளின் நலனை கருத்தில் கொண்டே இருக்க வேண்டும் என்று அவர் வலியுறுத்தினார்.
தோட்டக்கலை குழு மேம்பாட்டுத் திட்டத்தை அமல்படுத்துவதன் மூலம் நாட்டின் ஒட்டுமொத்த தோட்டக்கலை துறையும் மேம்படும் என்று கூறினார். இத்திட்டம் விவசாயிகளுக்கு பயன் அளிக்கும் வகையில் இருக்க வேண்டும் என்றும் அவர் தெரிவித்தார். 55 குழுக்கள் அடங்கிய பட்டியலில் அருணாசல பிரதேசம், அசாம், மேற்கு வங்கம், மணிப்பூர், மிசோரம், ஜார்க்கண்ட், உத்தராகண்ட் உள்ளிட்ட மாநிலங்களும், அவற்றின் முக்கிய பயிர்களை மையமாகக் கொண்டு சேர்க்கப்பட வேண்டும் என்று அவர் கூறினார்.
இந்தக் கூட்டத்தில் பேசிய வேளாண்துறை இணையமைச்சர் திரு.கைலாஷ் சௌத்ரி, இத்திட்டத்தின்கீழ் உள்கட்டமைப்பு தொடர்பான புவிகுறியீட்டு அம்சம் சேர்க்கப்பட வேண்டியது அவசியம் என்றும், இது குறு மற்றும் சிறு விவசாயிகளுக்கு பயன் அளிக்கும் என்றும் தெரிவித்தார்.
இந்த கூட்டத்தின்போது, குழுக்கள் வாரியான 12 கையேடுகளை திரு.நரேந்திர சிங் தோமர் வெளியிட்டார். இத்திட்டத்தின் வாய்ப்புகள் மற்றும் இதற்காக நிதி உதவி கோரும் நடைமுறைகள் போன்ற விவரங்கள் இவற்றில் அடங்கி உள்ளன. முக்கியத்துவம் செலுத்த வேண்டிய பயிர்கள், மதிப்புக் கூட்டல் சாத்தியங்கள் மற்றும் ஏற்றுமதி வாய்ப்புகள் போன்றவை தொடர்பான விவரங்களும் இக்கையேட்டில் அடங்கியுள்ளன.
மத்திய வேளாண்துறை செயலாளர் திரு.மனோஜ் அஹூஜா, இணைச்செயலாளர் திரு.பிரிய ரஞ்சன் மற்றும் தேசிய தோட்டக்கலை வாரியத்தின் அதிகாரிகள் உள்ளிட்டோர் இக்கூட்டத்தில் பங்கேற்றனர்.
புதிய மற்றும் புதுப்பிக்கத்தக்க எரிசக்தி அமைச்சகம்
கூரைகள் மீதும் நிறுவப்படும் சூரியசக்தி குறித்த அறிவுரை
வீடுகளின் கூரைகள் மீது சூரிய சக்தி உபகரணங்களை நிறுவி சூரிய ஒளி மின்சாரத்தை உற்பதி செய்வதற்காக, தொகுப்பில் இணைக்கப்பட்ட கூரைகள் மீதும் நிறுவப்படும் சூரியசக்தி திட்டத்தை  இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகம் செயல்படுத்துகிறது.
இத்திட்டத்தின் கீழ் முதல் 3 கிலோவாட்டுக்கு 40 சதவீத மானியத்தையும், 3 கிலோவாட்டுக்கு மேல் 10 கிலோவாட் வரை 20 சதவீத மானியத்தையும் அமைச்சகம் வழங்குகிறது. உள்ளூர் மின் விநியோக நிறுவனங்களால் இத்திட்டம் செயல்படுத்தப்படுகிறது.
கூரைகள் மீதும் நிறுவப்படும் சூரியசக்தி தொழிலில் ஈடுபட்டுள்ள சில நிறுவனங்கள்/வர்த்தகர்கள் தாங்கள் தான் மத்திய புதிய மற்றும் புதுப்பிக்கத்தக்க எரிசக்தி அமைச்சகத்தால் நியமிக்கப்பட்டுள்ள ஒப்புதல் பெற்ற விற்பனையாளர்கள் என்று கூறி சூரிய சக்தி உபகரணங்களை நிறுவி வருவதாக அமைச்சகத்தின் கவனத்துக்கு கொண்டு வரப்பட்டுள்ளது.
மின் விநியோக நிறுவனங்களால் மட்டுமே இத்திட்டம் மாநிலங்களில் செயல்படுத்தப்படுகிறது என்று கூறியுள்ள அமைச்சகம், எந்த வர்த்தகரும் இதற்காக அமைச்சகத்தால் அங்கீகரிக்கப்படவில்லை என்று கூறியுள்ளது.
மேலும், இத்திட்டத்திற்காக குறிப்பிடப்பட்டுள்ள கட்டணங்களை விட அதிகமாக வசூலிப்பவர்கள் மீது நடவடிக்கை எடுக்குமாறும் மின் விநியோக நிறுவனங்கள் கேட்டுக்கொள்ளப்பட்டுள்ளன.
மேலும் தகவல்களுக்கு, 1800-180-3333 என்னும் கட்டணமில்லா தொலைபேசி எண்ணை அழைக்கலாம் அல்லது https://solarrooftop.gov.in/grid_others/discomPortalLinks என்னும் இணைய முகவரியை பார்க்கலாம்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688826
-----
(Visitor Counter : 160
இந்திய போட்டிகள் ஆணையம்
டெக் டேடா நிறுவனத்தின் 100 சதப் பங்குகளை டைகர் மிட்கோ எல்எல்சி நிறுவனம் வாங்குவதற்கு இந்திய போட்டியியல் ஆணையம் ஒப்புதல்
டெக் டேடா நிறுவனத்தின் 100 சதப் பங்குகளை டைகர் மிட்கோ எல்எல்சி நிறுவனம் வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது. கூடுதல் விவரங்களுக்கு : https://pib.gov.in/PressReleasePage.aspx?PRID=1619712
(Visitor Counter : 112
உள்துறை அமைச்சகம்
மே 4, 2020 முதல் நடைமுறைக்கு வரும் இரண்டு வார ஊரடங்கின் போது, ஆரஞ்சு மண்டலங்களில் மக்கள் மற்றும் வாகனங்களின் இயக்கம் குறித்த விவரம்
நாட்டில் கொவிட்-19 நிலைமையைக் கட்டுப்படுத்துவதற்கான ஊரடங்கு நடவடிக்கைகள் குறித்த விரிவான ஆய்வுக்குப் பிறகு, மே 4, 2020 முதல் மேலும் இரண்டு வாரங்களுக்கு ஊரடங்கை நீட்டிக்க, நேற்று மத்திய உள்துறை அமைச்சகம்  ஒரு உத்தரவைப் பிறப்பித்தது.
https://pib.gov.in/PressReleasePage.aspx?PRID=1620095 இல் கொடுக்கப்பட்டுள்ள ஆரஞ்சு மண்டலங்களில் அனுமதிக்கப்பட்ட நடவடிக்கைகள் குறித்த பத்தியைப் பார்க்கவும். ஆரஞ்சு மண்டலங்களில் மக்கள் மற்றும் வாகனங்களின் நடமாட்டம் குறித்த குழப்பத்தை நீக்குவதற்காக இது பற்றிய தெளிவான விளக்கம் கீழே கொடுக்கப்பட்டுள்ளது:
ஆரஞ்சு மண்டலங்களில், நாடு முழுவதும் தடைசெய்யப்பட்ட நடவடிக்கைகளுக்கு மேலதிகமாக, மாவட்டங்களுக்கிடையிலும், உள்-மாவட்டப் பகுதிகளிலும் பேருந்துகளை இயக்குவது தடைசெய்யப்பட்டுள்ளது.
மேலும் இரண்டு நடவடிக்கைகள் கட்டுப்பாடுகளுடன் அனுமதிக்கப்பட்டுள்ளன:
- ஒரு ஓட்டுநர் மற்றும் இரண்டு பயணிகள் மட்டுமே கொண்டு டாக்சிகள் இயங்க அனுமதிக்கப்படும்.
- தனிநபர்கள் மற்றும் வாகனங்களை குறிப்பிட்ட முக்கியமான காரணங்களுக்காக மட்டுமே, மாவட்டங்களுக்கு இடையே இயக்க அனுமதிக்கப்படுகிறது, நான்கு சக்கர வாகனங்களில் அதிகபட்சமாக இரண்டு பயணிகள் மற்றும் ஒரு ஓட்டுநர் மட்டும் அனுமதிக்கப்படுவர்.
இதர அனைத்து நடவடிக்கைகளும் ஆரஞ்சு மண்டலங்களில், எந்தத் தடையும் இல்லாமல் அனுமதிக்கப்படுகின்றன.
இருப்பினும், மாநிலங்கள் / யூனியன் பிரதேசங்கள் அவற்றின் அவசியத் தேவை மற்றும் முன்னுரிமைகள் அடிப்படையில், குறைந்த எண்ணிக்கையிலான செயல்பாடுகளை அனுமதிப்பது பற்றி முடிவு செய்யலாம்.
மத்திய பணியாளர் தேர்வாணையம்
கொவிட்-19 பெருந்தொற்றின் காரணமாக சில தேர்வுகளை தள்ளி வைக்க மத்திய பணியாளர் தேர்வாணையம் முடிவெடுத்துள்ளது
வேகமாக மாறி வரும் சூழ்நிலைகள், சுகாதார விஷயங்கள், பொதுமுடக்க கட்டுப்பாடுகள், சமூக இடைவெளி விதிமுறைகள் உள்ளிட்ட பெருந்தொற்றின் காரணமாக தீவிரமடைந்து வரும் நிலைமையை மத்திய பணியாளர் தேர்வாணையம்  பரிசீலனை செய்தது.
தற்போதைய சூழ்நிலையில் தேர்வுகள் மற்றும் நேர்முகத் தேர்வுகள் ஆகியவற்றை நடத்துவது இயலாது என்பதால், 2021 மே 9 அன்று நடைபெறவிருந்த பணியாளர் வருங்கால வைப்பு நிதி  ஆள்சேர்ப்பு தேர்வு, 2020, தள்ளி வைக்கப்படுகிறது.
இந்திய பொருளாதார சேவை/இந்திய புள்ளியியல் சேவை தேர்வு, 2020 , குடிமைப் பணி தேர்வு, 2020  ஆகியவற்றின் நேர்முக தேர்வுகள் மற்றும் ஆள்சேர்ப்பு தேர்வுகளும் மறுதேதி குறிப்பிடப்படாமல் ஒத்தி வைக்கப்படுகின்றன.
தேவைக்கேற்ப நிலைமை ஆய்வு செய்யப்பட்டு, புதிய தேதிகள் முடிவு செய்யப்பட்டு, தேர்வுக்கு குறைந்தபட்சம் 15 நாட்களுக்கு முன்னதாக தேர்வர்களுக்கு தெரிவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1712712
சிறப்பு சேவைகள் மற்றும் கட்டுரைகள்
டாக்டர் சேகர் பாசுவின் மறைவுக்கு அணுசக்தி துறை இரங்கல்
2020 செப்டம்பர் 24 அன்று காலை கொல்கத்தாவில் அகால மரணமடைந்த டாக்டர் சேகர் பாசுவுக்கு அணுசக்தி துறை அஞ்சலி செலுத்தியுள்ளது.
அணுசக்தி ஆணையத்தின் தலைவராகவும் இந்திய அரசின் அணுசக்தி துறையின் செயலாளராகவும் 2015 அக்டோபர் 23 முதல் 2018 செப்டம்பர் 17 வரை டாக்டர் சேகர் பாசு பணியாற்றியுள்ளார்.
அணுசக்தித் துறையில் பல்வேறு பதவிகளை வகித்துள்ள அவர், மகாராஷ்டிராவில் உள்ள தாராப்பூரிலும், தமிழ்நாட்டில் உள்ள கல்பாக்கத்திலும் அணு மறுசுழற்சி வசதிகளின் வடிவமைப்பு, வளர்ச்சி, கட்டுமானம் மற்றும் செயல்பாட்டில் முக்கிய பங்கை ஆற்றினார்.
இந்திய அணுசக்தி திட்டங்களுக்கு மிகப்பெரிய ஊக்கத்தை அளித்த தொழில்நுட்ப மேம்பாடுகளில் அவருக்கு மாபெரும் பங்குண்டு.
கல்பாக்கத்தில் 18 வருடங்களுக்கு மேல் பணிபுரிந்த டாக்டர் சேகர் பாசுவுக்கு இந்த இடத்தின் மேல் அதிக பற்று உண்டு.
கல்பாக்கத்துக்கு அருகிலுள்ள வயலூரில் தடுப்பணை கட்டுவதற்கு அனுமதி அளித்ததன் பின்னணியில் அவர் இருந்தார். இதன்மூலம் அந்த பகுதியில் நிலத்தடி நீரின் அளவு அதிகரித்ததோடு விவசாயத்துக்கும் நன்மை விளைந்தது.
எட்டு பல்கலைக்கழகங்கள் அவருக்கு முனைவர் பட்டம் அளித்தன. 2014-இல் இந்திய அரசு அவருக்கு பத்மஸ்ரீ விருதை அளித்துக் கௌரவித்தது.
உண்மையான லட்சியவாதி, திறன் படைத்த தொழில்நுட்ப நிபுணர் மற்றும் மாபெரும் அணுசக்தி விஞ்ஞானியான அவரது மறைவு நாட்டுக்கும் அணுசக்தித் துறைக்கும் பேரிழப்பாகும்.(Visitor Counter : 42
வடகிழக்குப் பகுதி வளர்ச்சி அமைச்சகம்
“நாட்டின் இதர மாநிலங்களுக்கு இணையாக 8 மாநிலங்களைக் கொண்டுவருவதற்கான நமது பிரதமரின் தொலைநோக்கை நிறைவேற்றுவதற்கு நாம் அனைவரும் பாடுபடவேண்டும்” – திரு ஜீ கிஷன் ரெட்டி
ஷில்லாங்கில் “வடகிழக்கு பிராந்திய வளர்ச்சியில் வடகிழக்குக் கவுன்சிலின் மாறிவரும் பங்களிப்பு” என்பது பற்றிய பயிலரங்கு நடைபெற்றது. இதில் மாண்புமிகு குடியரசு துனைத்தலைவர் திரு. எம். வெங்கைய நாயுடு தலைமை விருந்தினராகக் கலந்து கொன்டார். வடகிழக்கு பிராந்திய மேம்பாட்டுக்கான மத்திய அமைச்சர் திரு. ஜீ. கிஷன் ரெட்டி, மேகாலயா ஆளுனர் திரு. சத்ய பால் மாலிக், முதலமைச்சர் திரு. கொன்றாட் சங்மா, வட கிழக்கு பிராந்திய மேம்பாட்டுக்கான துரறயின் இணை அமைச்சர் திரு. பி. எல். வர்மா மற்றும் அதிகாரிகள் இந்த நிகழ்சியில் கலந்து கொண்டனர்.
வட கிழக்கு மாநிலங்களில் சிறந்த சாலைகள், ரயில்வே, விமானம் மூலம் போக்குவரத்துத் தொடர்பையும் அடிப்படை கட்டமைப்பையும் விரிவாக்க அரசால் மேற்கொள்ளப்படும் நடவடிக்கைகளை இந்த நிகழ்ச்சியில் உரையாற்றிய மத்திய அமைச்சர் திரு. ஜீ. கிஷன் ரெட்டி எடுத்துரைத்தார். தலைநகரங்களை ரயில் போக்குவரத்துடன் இணைக்கும் திட்டத்தின் ஒரு பகுதியாக அஸ்ஸாம், அருணாச்சல பிரதேசம், திரிபுரா ஆகிய மூன்று வட கிழக்கு மாநிலங்களின் தலைநகரங்கள் ஏற்கெனவே இந்திய ரயில்வேயுடன் இணைக்கப்பட்டுள்ளன. எஞ்சிய ஐந்து தலை நகரங்களை இனைக்கும் பணி நடைபெற்று வருகின்றன என்றும் அவர் கூறினார். விமானபோக்குவரத்து தொடர்பின் ஒரு பகுதியாக இரண்டு பெரிய தலைநகர விமான போக்குவரத்து திட்டங்கள் செயல்பாட்டில் உள்ளன என்று அமைச்சர் குறிப்பிட்டார்.
“நாட்டின் இதர மாநிலங்களுக்கு இணையாக 8 மாநிலங்களைக் கொண்டுவருவதற்கான நமது பிரதமரின் தொலைநோக்கை நிறைவேற்றுவதற்கு நாம் அனைவரும் பாடுபடவேண்டும்” என்று திரு ஜீ கிஷன் ரெட்டி கேட்டுக்கொன்டார்.
மேகாலயா தலைநகர் ஷில்லாங்கிலுள்ள ஆளுனர் மாளிகையில் நடைபெற்ற பாரம்பரிய, கலாச்சார மற்றும் நாட்டுப்புறக் கலை நிகழ்ச்சிகளில் திரு. வெங்கைய நாயுடு உள்ளிடோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761070
அறிவியல் மற்றும் தொழில்நுட்பத்துறை
கடற்பாசி பயிரிடுதல் மற்றும் பதப்படுத்துதல் மூலம் ராமேஸ்வரத்தின் ஊரகப்பகுதி மக்கள் பயனடைந்துள்ளனர்
கடற்பாசி பயிரிடுதல் கடற்பாசியின் சந்தை தேவைகளை வெளிப்படுத்துதலில் பயிற்சி பெற்றதன் மூலம் தமிழ்நாட்டின் ராமேஸ்வரத்தைச் சேர்ந்த திருமதி முத்தா முத்துவேல் சாம்பையின் வாழ்க்கை மாற்றம் அடைந்துள்ளது. இடைத்தரகர்கள் இல்லாமல் தொழில்முனைவோருக்கு இப்போது அவரே நேரடியாக விற்பனை செய்வதால் அவரது வருவாய் 50 சதவீதம் அளவுக்கு அதிகரித்துள்ளது.
கடந்த 17 ஆண்டுகளாகக் கடற்பாசி பயிரிட்டு வரும் கடற்பாசி சாகுபடிக்கான காந்தாரி அம்மன் சங்கம் மற்றும் கடற்பாசி உற்பத்தி பொருட்கள் ஆகியவற்றின் உறுப்பினரான திருமதி முத்தா முத்துவேல் தமிழ்நாட்டின் மண்டபம் என்ற இடத்தில் அமைந்துள்ள சிஎஸ்ஐஆர்-சிஎஸ்எம்சிஆர்ஐ அமைப்பின் கடல் சார் ஆராய்ச்சி அலகில் பயிற்சி பெற்ற 2000 பேரில் ஒருவராவார்.
கடற்பாசி என்பது பரவலாக காணப்படும் தாவரவகையாகும். அஜீரணத்தை போக்குவரத்து பயன்படுவதால் இதனை ‘21-ம் நூற்றாண்டின் மருத்துவ உணவு’ என்றும் குறி்ப்பிடுவார்கள். புற்றுநோய், எலும்புமாற்று சிகிச்சை, இருதய அறுவை சிகிச்சை போன்றவற்றுக்கும் இது மருந்தாக பயன்படுத்தப்படுகிறது.
தங்களின் குடும்பங்களை பாதுகாக்கும் பல பெண்கள் உட்பட உள்ளுர் மக்கள் கடற்பாசி வளர்ப்பில் பயிற்சி பெற்றுள்ளனர். கடற்பாசி பயிரிடுவதன் மூலம் கணிசமான தொகையை அவர்கள் இப்போது ஈட்டுகிறார்கள். பல மகளிர் குழுக்கள் பயனடைந்துள்ளன.
புவி அறிவியல் அமைச்சகம்
தூய்மைக்கடல், பாதுகாப்பான கடல் இயக்கம்
சென்னை மெரினா உட்பட 75 கடற்கரைகள் தூய்மைப்படுத்தப்பட உள்ளன
தூய்மைக் கடல், பாதுகாப்பான கடல் இயக்கம் என்பது கடற்கரைப் பகுதியை தூய்மையாக்கும் பணியில் குடிமக்கள் 75 நாட்கள் பங்கேற்கும் இயக்கமாகும். இந்த இயக்கம் கடந்த ஜூலை மாதம் 5ம் தேதி தொடங்கியது.
விடுதலைப் பெருவிழாவின் ஒரு பகுதியாக 75-வது சுதந்திர தினத்தை கொண்டாடி வரும் இவ்வேளையில் இப்பணிக்கு ஏற்பாடு செய்யப்பட்டுள்ளது. நாடு முழுவதும் 75 கடற்கரைகளில் ஒவ்வொரு கிலோமீட்டர் பகுதியிலும் 75 தன்னார்வலர்கள் இந்தத் தூய்மை பணிகளில் ஈடுபடுகின்றனர். இந்த இயக்கப்பணிகள் சர்வதேச கடலோரத் தூய்மை தினமான வரும் செப்டம்பர் 17-ம் தேதி நிறைவடையும். அப்போது இந்தியாவிலேயே 75 கடற்கரையில் 7,500 கிலோ மீட்டருக்கும் மேற்பட்ட கடற்கரை பகுதிகளை தூய்மைப்படுத்திய மிகப் பெரிய சாதனையாக இது அமையும்.
இதற்காக சுமார் ரூ.10 கோடி செலவாகும் என கணக்கிடப்பட்டுள்ளது. 75 கடற்கரைகளில் தமிழ்நாட்டில் உள்ள 8 கடற்கரைகளும் இதில் அடங்கும். தமிழ்நாட்டில், சென்னையில் உள்ள மெரினா, பெசன்ட் நகர், திருவான்மியூர், ராமேஸ்வரம் அருகே மண்டபத்தில் ஆரியமான், பிறப்பன்வலசை, தூத்துக்குடியில் வஉசி, முத்துநகர், முல்லக்காடு, புதுச்சேரியில் காந்தி கடற்கரை ஆகிய கடற்கரைகள் தூய்மைப்படுத்தப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847743
----
(Visitor Counter : 145
விவசாயத்துறை அமைச்சகம்
வேளாண்மை, பயிர்க் காப்பீடு மற்றும் கடனுதவி தொடர்பான உத்திசார் கூட்டாண்மைக்காக யுஎன்டிபியுடன் வேளாண்மை மற்றும் விவசாயிகள் நல அமைச்சகம் புரிந்துணர்வு ஒப்பந்தத்தில் கையெழுத்து
மத்திய அரசின் வேளாண்மை மற்றும் விவசாயிகள் நல அமைச்சகம் ஐநா வளர்ச்சித் திட்டம் யுஎன்டிபி-யுடன் ஒரு புரிந்துணர்வு ஒப்பந்தத்தில் கையெழுத்திட்டுள்ளது. இதன்படி பிரதமரின் பயிர்க் காப்பீட்டுத்திட்டம், உழவர் கடன் அட்டை, திருத்தியமைக்கப்பட்ட வட்டி மானியத் திட்டம் ஆகியவற்றுக்கு யுஎன்டிபி தொழில்நுட்ப ஒத்துழைப்பை வழங்கும்.
மத்திய வேளாண்மைத் துறை அமைச்சர் திரு நரேந்திர சிங் தோமர் முன்னிலையில் இந்த புரிந்துணர்வு ஒப்பந்தம் கையெழுத்தானது. பிரதமர் பயிர்க் காப்பீட்டுத்திட்ட தலைமை செயல் அதிகாரி ரித்தேஷ் சவுகான், யுஎன்டிபி இருப்பிட பிரதிநிதி ஷோக்கோ நோடா ஆகியோர் ஒப்பந்தத்தில் கையெழுத்திட்டனர். இந்த நிகழ்வின் போது வேளாண்மைத் துறை இணை அமைச்சர் திரு கைலாஷ் சவுத்ரி, வேளாண் துறை செயலர் திரு மனோஜ் அகுஜா உடனிருந்தனர். ஒருங்கிணைந்த வேளாண்மை கடன் மற்றும் பயிர்க் காப்பீட்டை செயல்படுத்துவதற்கான தொழில்நுட்ப நிபுணத்துவம் இதில் பயன்படுத்தப்படும்.
இந்த நிகழ்ச்சியில் உரையாற்றிய மத்திய வேளாண் அமைச்சர், பிரதமர் திரு நரேந்திர மோடியின் வழிகாட்டுதலின் கீழ், மத்திய வேளாண் அமைச்சகம் பல்வேறு திட்டங்களை முழுமையான வெளிப்படைத்தன்மையுடனும், நாட்டில் உள்ள கோடிக்கணக்கான விவசாயிகளின் நலனுக்காகவும், செயல்படுத்தி வருவதாகவும் கூறினார். அனைத்து விவசாயிகளுக்கும் நேரடிப் பயன் வழங்கப்படுகிறது என அவர் தெரிவித்தார்.
“பிரதமர் பயிர்க் காப்பீட்டுத் திட்டத்தின் கீழ், விவசாயிகள் ரூ.21,000 கோடி பிரீமியம் செலுத்தி, ரூ.1.15 லட்சம் கோடிக்கும் மேல் இழப்பீடாக பெற்று வருகின்றனர். இது பிரதமர் பயிர்க் காப்பீட்டுத்திட்டம் விவசாய சமுதாயத்தினர் அனைவரது நலனுக்காகவும் செயல்படுத்தப்படுகிறது என்பதை காட்டுகிறது. இதே போல் உழவர் கடன் அட்டைத் திட்டத்தில் விவசாயிகளுக்கு பெரும் பயன் கிட்டிவருகிறது. அனைத்து சிறு விவசாயிகள், கால்நடை பராமரிப்பு விவசாயிகள், மீனவர்கள் ஆகியோரை இதில் சேர்க்க முயற்சிகள் மேற்கொள்ளப்பட்டு வருகிறது” என திரு தோமர் தெரிவித்தார்.
யுஎன்டிபி-யுடன் உத்திசார் கூட்டாண்மை குறித்து தெரிவித்த திரு தோமர், “யுஎன்டிபி வழங்கி வரும் தொழில்நுட்ப உதவியால் கடந்த 4 ஆண்டுகளில் நல்ல பலன் கிட்டியுள்ளது. இந்த கூட்டாண்மை மூலம், பயிர்க் காப்பீடு மற்றும் வேளாண் கடன் திட்டங்களை செயல்படுத்துவதன் மூலம் மேலும் சிறந்த பயன்களை அடைய முடியும் என்ற நம்பிக்கை எனக்குள்ளது” என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1824812
----
(Visitor Counter : 218
பாதுகாப்பு அமைச்சகம்
டிஆர்டிஓ உருவாக்கிய கொவிட் தடுப்பு  மருந்தின் முதல் தொகுப்பை வெளியிட்டார் பாதுகாப்புத்துறை அமைச்சர் திரு ராஜ்நாத் சிங்
கொவிட் துணை சிகிச்சைக்கு, ராணுவ ஆராய்ச்சி மற்றும் மேம்பாட்டு அமைப்பு உருவாக்கிய கொவிட் எதிர்ப்பு மருந்து 2-டியாக்சி-டி-குளுகோஸ் மருந்தின் முதல் தொகுப்பை பாதுகாப்புத்துறை அமைச்சர் திரு ராஜ்நாத் சிங், தில்லியில் இன்று வெளியிட்டு, அவற்றை மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ் வர்தனிடம் ஒப்படைத்தார்.
இந்த மருந்தின் ஒவ்வொரு பெட்டியும், எய்ம்ஸ் இயக்குனர், டாக்டர் ரன்தீப் குலேரியா, மற்றும் ராணுவ மருத்துவ சேவைகள் பிரிவு லெப்டினன்ட் ஜெனரல் சுனில் காந்த் ஆகியோரிடம் ஒப்படைக்கப்பட்டது.
இந்த மருந்து அவசரகால பயன்பாட்டுக்கு, நாடு முழுவதும் உள்ள பல மருத்துவமனைகளிடம் ஒப்படைக்கப்படும். இந்த கொவிட் தடுப்பு மருந்தான 2-டிஜி மருந்தை, டிஆர்டிஓ-வின் பரிசோதனைக் கூடமான இன்மாஸ், ஐதராபாத்தில் உள்ள டாக்டர் ரெட்டீஸ்  நிறுவனத்துடன் இணைந்து தயாரித்துள்ளது.
இந்நிகழ்ச்சியில் பேசிய பாதுகாப்புத்துறை அமைச்சர், கொவிட் நோயாளிகளுக்கு உதவும் இந்த மருந்தை தயாரித்த டிஆர்டிஓ மற்றும் டிஆர்எல் நிறுவனத்தை பாராட்டினார். இதன் மூலம் கொவிட் நோயாளிகள் ஆக்ஸிஜனை சார்ந்திருப்பது குறையும் மற்றும் விரைவில் குணமடைய முடியும் என அவர் கூறினார். இந்த மருந்து நாட்டின் விஞ்ஞான வலிமைக்கும், தற்சார்பு முயற்சி இலக்குக்கும் சிறந்த உதாரணம் என திரு ராஜ்நாத் சிங் கூறினார்.
‘‘இந்த சவாலான நேரத்தில் 2-டிஜி மருந்து புதிய நம்பிக்கையை அளிப்பதாக உள்ளது’’ என கூறிய திரு. ராஜ்நாத் சிங், கொரோனாவுக்கு எதிரான போராட்டத்தை வெல்வதில், இந்த மருந்து முக்கிய பங்காற்றும் என தெரிவித்தார்.
இந்த சவாலான நேரத்தில், நாட்டுக்கு உதவ, பொதுத்துறை நிறுவனமும், தனியார் நிறுவனமும் இணைந்து செயல்பட்டது ஒர் மிகச்சிறந்த உதாரணம் என அவர் கூறினார். நிலைமை சீரடையும்போது, இந்த மருந்து தயாரிப்பில் முக்கிய பங்காற்றிய விஞ்ஞானிகளை தாம் கவுரவிக்க போவதாகவும் திரு. ராஜ்நாத் சிங் கூறினார்.
நாட்டின் கொவிட் சூழலை மத்திய அரசு தொடர்ந்து கண்காணிப்பதாகவும், ஆக்ஸிஜன் விநியோகத்தை நாள் ஒன்றுக்கு 9,500 மெட்ரிக் டன்னாக உயர்த்தியுள்ளதாகவும் திரு ராஜ்நாத் சிங் தெரிவித்தார்.
பிரதமர் நல நிதியின் கீழ், பல மருத்துவமனைகளில் டிஆர்டிஓ ஆக்ஸிஜன் ஆலைகளை அமைத்ததை பாதுகாப்புத்துறை அமைச்சர் பாராட்டினார். தற்போதைய சூழலில், உள்ளூர் நிர்வாகத்துக்கு பாதுகாப்பு படைகள் உதவி வருவதை திரு ராஜ்நாத் சிங் சுட்டிக் காட்டினார்.
மத்திய சுகாதாரத்துறை அமைச்சர் டாக்டர் ஹர்ஷ் வர்தன் பேசுகையில், ‘‘2-டிஜி மருந்தை உருவாக்கியது முக்கியமான முன்னேற்றம் என்றும், இந்த மருந்து இந்தியாவில் மட்டுமல்லாது, உலகம் முழுவதும் கொரோனாவை முறியடிக்க பயன்படும்’’ என நம்பிக்கை தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்.
https://pib.gov.in/PressReleasePage.aspx?PRID=1719304
நித்தி ஆயோக்
அடல் புதிய கண்டுபிடிப்பு இயக்கம், நித்தி அயோக் மற்றும் தேசிய தகவல் மையம் கூட்டாக இணைந்து அடல் டிங்கரிங் ஆய்வுக் கூட பள்ளிகளில் கொலாப் கேட் மென்பொருளை அறிமுகப்படுத்துகின்றன
அடல் புதிய கண்டுபிடிப்பு இயக்கம், நித்தி அயோக் மற்றும் தேசிய தகவல் மையம் இன்று கூட்டாக இணைந்து கணினி மூலம் இயக்கப்படும் கொலாப் கேட் என்ற மென்பொருள் அமைப்பை அறிமுகப்படுத்தியது. இருபரிமான வரைவு மற்றும் விவரம் முதல் முப்பரிமான பொருள் வடிவமைப்பு வரை மொத்த பொறியியல் தீர்வை இந்த மென்பொருள் வழங்குகிறது.
இந்த முயற்சியின் நோக்கம், நாடு முழுவதும் உள்ள அடல் டிங்கரிங் ஆய்வுக் கூட பள்ளிகளில் மாணவர்களின் படைப்பாற்றல் மற்றும் கற்பனையை மேம்படுத்தும் வண்ணம், முப்பரிமான வடிவமைப்புகளை உருவாக்கவும் மாற்றியமைக்கவும் ஒரு சிறந்த தளத்தை உருவாக்குவதாகும். இந்த மென்பொருள், மாணவர்களுக்கு வலை தளங்களில் தகவல்களை உருவாக்க உதவும் அதே நேரத்தில் அந்த தகவல்களை சேமிக்கவும் காட்சிப்படுத்தவும் உதவும்.
•••••••••••••••
(Visitor Counter : 152
அறிவியல் மற்றும் தொழில்நுட்பத்துறை
பிரகாசமான எல்இடி- விளக்குக்கு பயன்படும் நானோ-படிகங்களின் அளவிடக்கூடிய தொகுப்பு முறை உருவாக்கம்
பிரகாசமான எல்இடி விளக்குகள் தயாரிக்க, சிறப்பு வகை குறைக்கடத்தி நானோ படிகங்களின் பெரிய அளவிலான தொகுப்புக்கு உதவும் ஒரு முறையை இந்திய ஆராய்ச்சியாளர்கள் உருவாக்கியுள்ளனர். இரு பரிமாண அடுக்கு பெரோவ்ஸ்கைட் மற்றும் பெரோவ்ஸ்கைட் என்றழைக்கப்படும் இந்த நானோ படிகங்கள் பிரகாசமான உமிழ்வு வண்ணங்களைக் கொண்டுள்ளன மற்றும் சுற்றுச்சூழலால் பாதிக்கப்படாது. அவை சுத்தமான வண்ணம் மற்றும் குறைந்த விலைக்கு பயனுள்ளதாக இருக்கும்.
மத்திய அறிவியல் மற்றும் தொழில்நுட்பத் துறையின்  கீழ் உள்ள நானோ மற்றும் சாஃப்ட் மேட்டர் சயின்சஸ் , என்ற தன்னாட்சி ஆராய்ச்சி நிறுவனத்தின் ஆராய்ச்சியாளர்கள் குழு, இரு பரிமாண அடுக்கு பெரோவ்ஸ்கைட் மற்றும் பெரோவ்ஸ்கைட் நானோ கிரிஸ்டல்களை, சோனோ ரசாயன செயல்முறை என்று அழைக்கப்படும் ஒரு முறையால் ஒருங்கிணைத்துள்ளது. இது பெரும்பாலும் பெரிய அளவிலான தொகுப்புக்கு பயன்படுத்தப்படுகிறது.
எதிர்வினையின் போது இந்த நானோ பொருட்கள் எவ்வாறு வளர்கின்றன என்பதை இந்த குழுவினர் கண்காணித்தனர். இந்த நானோ பொருட்கள் மற்றும் அவற்றின் உமிழ்வு வண்ணங்களின் பரிமாணத்தை மாற்ற, நேரம் மற்றும் வெப்பநிலை போன்ற எதிர்வினை அளவுருக்களை அவர்கள் கட்டுப்படுத்தினர்.
மேலும் விவரங்களுக்கு டாக்டர் பிரலே கே. சான்ட்ராவை  என்ற இ-மெயில் முகவரியில் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761049
-----
(Visitor Counter : 167
புதிய மற்றும் புதுப்பிக்கத்தக்க எரிசக்தி அமைச்சகம்
தில்லி காவல் துறை அலுவலகப் பெண் பணியாளர்களுக்கு காதி பட்டுப் புடவைகள்
பல்வேறு அரசு அலுவலகங்களில் காதிப் பொருட்களுக்கு அதிக முக்கியத்துவம் வழங்கப்பட்டு வருகிறது. அந்த வரிசையில் தில்லி காவல் துறையின் பெண் பணியாளர்களுக்கு காதி பட்டுப் புடவைகள் வழங்கப்படவிருக்கின்றன.
தில்லி காவல் துறை, ரூ. 25 லட்சம் மதிப்பிலான 836 காதி பட்டுப் புடவைகள் வேண்டுமென்று காதி, கிராமத் தொழில்கள் ஆணையத்திடம் கோரியுள்ளது. இவை இரண்டு மாதங்களுக்குள் காவல்துறையினருக்கு வழங்கப்படும்.
இது குறித்து கருத்து தெரிவித்த காதி, கிராமத் தொழில்கள் ஆணையத்தின் தலைவர் திரு வினய் குமார் சக்சேனா, இளைஞர்கள் மட்டுமல்லாமல் பல்வேறு அரசு அமைப்புகளும் காதிப் பொருட்களுக்கு முக்கியத்துவம் அளிப்பதை தாம் வரவேற்பதாகக் கூறினார். இதன் மூலம் நாட்டின் தொலைதூரப் பகுதிகளில் வசிக்கும் காதி கலைஞர்களுக்கும் ஊக்கமளிக்கப்படுவதாக அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1679380
-------
(Visitor Counter : 114
பிரதமர் அலுவலகம்
வாரணாசியில் நடைபெறும் இந்தியா கம்பளக் கண்காட்சியில் பிரதமர் காணொலி மூலம் உரை
வாரணாசியில் நடைபெறும் இந்தியா கம்பளக் கண்காட்சியில் பிரதமர் திரு. நரேந்திரமோடி இன்று  காணொலி மூலம் உரையாற்றினார்.
வெளிநாடுகளிலிருந்தும் இந்தியாவிலிருந்தும் வந்திருந்த விருந்தினர்களை வரவேற்ற பிரதமர், வாரணாசியில் உள்ள தீன்தயாள் கைவினைப்பொருட்கள் இணையத்தில் இந்தியா கம்பளக் கண்காட்சி நடைபெறுவது இதுவே முதல் முறை என்று கூறினார். வாரணாசி, பாடோஹி, மிர்ஸாபூர் ஆகிய இடங்கள் கம்பள தொழிலின் முக்கிய மையங்கள் என்று கூறினார். கைவினைப் பொருட்கள், சிறு மற்றும் நடுத்தர தொழில்கள் ஆகியவற்றை ஊக்குவிப்பதில் எடுக்கப்படும் நடவடிக்கைகள் குறித்து பிரதமர் பேசினார்.
கைவினைப் பொருட்களைப் பொறுத்தவரை இந்தியா நீண்ட பாரம்பரியம் கொண்டது என்று குறிப்பிட்ட பிரதமர், வாரணாசி இந்த வகையில் முக்கிய பங்காற்றியுள்ளது என்றார். இது தொடர்பாக இந்த பகுதியைச் சேர்ந்த மாபெரும் ஞானக் கவிஞர் கபீரின் பெயரை அவர் குறிப்பிட்டார்.
கைவினைப்பொருட்கள் விடுதலைப்போராட்டத்தின் ஊக்க ஊற்றாக விளங்கியது என்றும், தற்சார்பு நிலையை பெறுவதற்கும் அது உதவுகிறது என்றும் அவர் கூறினார். இந்த வகையில் பிரதமர் மகாத்மாகாந்தி, சத்தியாகிரகம், ராட்டை ஆகியனப்பற்றி குறிப்பிட்டார்.
இந்தியா இன்று மிகப்பெரிய கம்பள உற்பத்தி நாடாக திகழ்கிறது என்றும், உலக சந்தையில் இந்திய கம்பளத்தின் பங்கு 35 சதவீதம் என்றும் பிரதமர் கூறினார். இந்தத் துறையில் குறிப்பிடத்தக்க ஏற்றுமதி சாதனைகள் குறித்தும் பிரதமர் பேசினார். இந்தத் துறையின் வளர்ச்சிக்கு உயர்ந்து வரும் நடுத்தர வகுப்பினரின் பொருளாதார நிலையும், கம்பளத் தொழிலுக்கு அரசு மூலம் அளிக்கப்பட்டு வரும் ஆதரவும் அடிப்படைக் காரணங்கள் என்று அவர் கூறினார். கம்பள உற்பத்தியாளர்கள் திறன்களை வெகுவாக பாராட்டிய பிரதமர், இதன் காரணமாகவே “இந்தியாவில் தயாரிக்கப்பட்ட கம்பளம்” பெரிய வர்த்தகச் சின்னமாக மாறிவிட்டது என்றார். கம்பள ஏற்றுமதியாளர்களுக்கு வழங்கப்பட்டு வரும் போக்குவரத்து ஆதரவு குறித்தும் கம்பளங்களின் தரத்தை உறுதி செய்வதற்கு உலகத்தரம் வாய்ந்த சோதனைக்கூடங்கள் ஏற்படுத்தப்பட்டு இருப்பதையும் பற்றி பிரதமர் பேசினார். இந்தத் துறைக்கு கிடைத்து வரும் கடன் வசதிகள் உள்ளிட்ட இதர வசதிகள் குறித்தும் பிரதமர் குறிப்பிட்டார்.
கம்பள தயாரிப்பாளர்களின் திறனும், கடுமையான உழைப்பும் நாட்டின் மிகச்சிறந்த வலுவாக மாறுவதை உறுதி செய்வதில் மத்திய அரசு முனைப்புடன் செயல்படுகிறது என்று பிரதமர் திரு.நரேந்திரமோடி தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தமிழ்நாட்டில் புதிய சாலைத் திட்டங்கள்
தமிழ்நாட்டிற்கு ரூ.12,400 கோடி செலவிலான 66 தேசிய நெடுஞ்சாலைத் திட்டங்கள் 2017-18 நிதியாண்டில் அனுமதிக்கப்பட்டுள்ளதாக மக்களவையில் இன்று  கேள்வி ஒன்றுக்கு எழுத்துமூலம் அளித்த பதிலில் சாலைப் போக்குவரத்துத் துறை இணையமைச்சர் திரு. மன்சுக் எல் மாண்டவியா தெரிவித்தார். மாநிலத்தின் கிழக்கு கடற்கரை சாலையில் சென்னைக்கும்-கன்னியாகுமரிக்கும் இடையே ரூ.5,470 கோடி செலவில் 150 கி.மீ. தூரத்திற்கு சாலை அமைப்பதற்கான 3 திட்டங்கள் அனுமதிக்கப்பட்டுள்ளன. 610 கி.மீ. நீளத்திற்கு சாலை அமைக்கும் 4 திட்டங்களுக்கு விரிவான திட்ட அறிக்கை தயாரிக்க அனுமதி அளிக்கப்பட்டுள்ளது.